盧寵茂

盧寵茂係香港肝臟移植專家，，亦係香港大學李嘉誠醫學院嘅外科學系教授、肝膽外科主任、瑪麗醫院肝臟移植中心主管。現任港府醫務衞生局局長。

佢係香港大學校務委員會成員。2015年7月28號晚，校委會討論陳文敏香港大學副校長嘅任命，一班示威學生衝入會場，場面混亂，盧寵茂突然倒地，雙手抱膝。究竟係有人撞跌佢，定係佢自己跌倒，未有一個清晰嘅定論。到9月底陳文敏嘅任命正式畀校委會否決，根據有份開會嘅港大學生會長馮敬恩會後披露，盧寵茂否決嘅其中一個理由係陳文敏無為佢之前倒地一事問候佢。

政治參與同經歷 
佢係香港親中派嘅成員。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。

喺2021年9月，佢成為香港特别行政區選舉委員會醫學及衞生服務界委員。

GovHK 香港政府一站通：醫務衞生局局長 盧寵茂, BBS, JP

類:香港特別行政區主要官員
香港大學舊生
香港醫生‎
寵茂